Frösömarkedet er kjent allerede fra 1000-tallet og ble arrangert i forbindelse med Jemtlands allting. Markedet har gjennom tidene vært Jemtlands viktigste, og nevnes i den eldste Frostatingsloven. Etter kristendommens innføring falt markedet sammen med Gregoriusdagen, som ga det nye kristne navnet. År 1798 ble markedet flyttet fra øya Frösö til den nye byen Östersund på fastlandet.